28.10.2019 - prípad

**1.** Vnútornými predpismi Univerzity Komenského v Bratislave **č. 13/2018 Disciplinárny poriadok Univerzity Komenského v Bratislave pre študentov** a č. **14/2018 Rokovací poriadok disciplinárnej komisie Univerzity Komenského v Bratislave** pre študentov v platnom a účinnom znení.

Úplné znenie **vnútorného predpisu č. 1/2017, Študijný poriadok, Univerzity Komenského v Bratislave, Právnickej fakulty**, v znení dodatku č. 1, dodatku č. 2, dodatku č. 3, dodatku č. 4, dodatku č. 5, dodatku č. 6 a dodatku č. 7

**2.** **Čl. 14 Kontrola štúdia (skúšanie)**

 **(7)** Ak študent pri kontrole štúdia (skúšania) alebo jej časti preukázateľne podvádzal, hľadí sa na neho, ako keby túto kontrolu štúdia (skúšania) alebo jej časť neabsolvoval úspešne, pri časti priebežného skúšania nezíska za ňu žiadny bod a pri semestrálnej skúške bude hodnotený známkou FX. Takéhoto študenta pedagóg môže vykázať z miestnosti, v ktorej sa koná kontrola štúdia (skúšanie).

**Čl. 13 Výučba**

**(14)** Študent má povinnosť nosiť si na seminár (cvičenie) a praktické cvičenie právne predpisy a ďalšie relevantné pomôcky podľa pokynov pedagóga, ktoré pedagóg zrozumiteľne oznámi na predchádzajúcom seminári (cvičení) alebo praktickom cvičení, alebo ak ide iba o niekoľko právnych predpisov či pomôcok, tak na začiatku semestra. Ak si ich študent neprinesie, pedagóg môže vykázať študenta z miestnosti, kde sa koná výučba a môže mu v dochádzkovom výkaze za túto hodinu (dvojhodinu) vykázať absenciu.

**(17)** Študenti môžu počas výučby používať výpočtovú techniku a iné elektronické prostriedky výlučne na účely vzdelávacej činnosti a v súlade s prípadnými pokynmi, obmedzeniami alebo príkazmi vyučujúceho pri rešpektovaní práv iných osôb; v opačnom prípade môže byť študent vyučujúcim vykázaný z miestnosti, kde prebieha výučba; v takom prípade sa naňho na účely evidencie účasti na výučbe hľadí, ako keby sa na výučbe nezúčastnil. Vyučujúci nemôže zakázať používať výpočtovú techniku a iné elektronické prostriedky študentom s osobitnými potrebami, pokiaľ ide o výpočtovú techniku alebo elektronické prostriedky, ktoré sú potrebné na kompenzáciu ich zdravotného stavu a zároveň nie sú používané spôsobom, ktorý narušuje výučbu alebo odporuje dobrým mravom.

**č. 13/2018 Disciplinárny poriadok Univerzity Komenského v Bratislave pre študentov**

**3. Čl. 3 Disciplinárny priestupok**

 **(6) Disciplinárnym priestupkom študenta je**

n) akákoľvek forma odpisovania alebo nedovolenej spolupráce alebo napovedania v priebehu písomného alebo ústneho hodnotenia študijných výsledkov (preverovania vedomostí) alebo počas prípravy naň v rámci predmetu, alebo používanie technických 6 zariadení alebo akýchkoľvek nosičov informácii iným ako dovoleným spôsobom v priebehu písomného alebo ústneho hodnotenia študijných výsledkov (preverovania vedomostí) alebo počas prípravy naň v rámci predmetu a to najmä ak:

1. študent má počas preverovania vedomostí pri sebe zariadenie umožňujúce skrytú formu komunikácie s inou osobou, prijímanie alebo odosielanie správ; za takéto zariadenie sa nepovažuje vypnutý mobilný telefón;

2. študent počas preverovania vedomostí používa zariadenie umožňujúce komunikáciu s inou osobou, prijímanie alebo odosielanie správ;

3. študent má počas preverovania vedomostí pri sebe akýkoľvek nosič informácií alebo má prístup k akémukoľvek nosiču informácií, ktorý obsahuje čo i len sčasti informácie alebo iné podklady, ktoré môžu byť predmetom preverovania vedomostí z daného predmetu;

4. študent počas preverovania vedomostí používa akýkoľvek nosič informácií alebo má prístup k akémukoľvek nosiču informácií,

**(5)** Disciplinárny priestupok je spáchaný úmyselne, ak študent a) chcel svojím konaním porušiť predpis uvedený v odseku 1, alebo verejný poriadok, alebo b) vedel, že svojím konaním môže porušiť predpis uvedený v odseku 1 alebo verejný poriadok a pre prípad, že sa tak stane, bol s tým uzrozumený.

**4. DRUHÁ ČASŤ - DISCIPLINÁRNE KONANIE**

**Čl. 5 Podnet a návrh na začatie disciplinárneho konania**

**(1)** Disciplinárne konanie proti študentovi, ktorý je podozrivý zo spáchania disciplinárneho priestupku (ďalej aj „študent“), sa začína doručením písomného návrhu na začatie disciplinárneho konania predsedovi disciplinárnej komisie. Dekan predkladá návrh na začatie disciplinárneho konania predsedovi disciplinárnej komisie.

**5. Čl. 8 Rozhodnutie o uložení disciplinárneho opatrenia**

**(2)** Dekan nemôže uložiť prísnejšie disciplinárne opatrenie, než navrhla disciplinárna komisia, môže však uložiť miernejšie disciplinárne opatrenie alebo rozhodnúť o upustení od uloženia disciplinárneho opatrenia podľa odseku 10. Dekan odôvodneným rozhodnutím zastaví disciplinárne konanie v prípadoch, v ktorých mala konanie zastaviť disciplinárna komisia podľa čl. 6 ods. 1 písm. a) až e) rokovacieho poriadku disciplinárnej komisie.

**č. 14/2018 Rokovací poriadok disciplinárnej komisie Univerzity Komenského v Bratislave pre študentov**

**Čl. 6 Zastavenie disciplinárneho konania**

 **(1)** Disciplinárna komisia uznesením zastaví disciplinárne konanie, ak

a) sa disciplinárny priestupok nestal,

b) konanie študenta nenapĺňa znaky disciplinárneho priestupku podľa disciplinárneho poriadku,

c) disciplinárny priestupok nespáchal študent, ktorý je označený v návrhu na začatie disciplinárneho konania,

d) ten, kto disciplinárny priestupok spáchal, prestal byť študentom,

e) disciplinárny priestupok je premlčaný podľa čl. 3 ods. 8 disciplinárneho poriadku alebo

( *f) rozhodne o upustení od návrhu na uloženie disciplinárneho opatrenia podľa čl. 4 ods. 10 disciplinárneho poriadku.* )

akou formou - uznesením

**č. 13/2018 Disciplinárny poriadok Univerzity Komenského v Bratislave pre študentov**

**6. Čl. 8 Rozhodnutie o uložení disciplinárneho opatrenia**

**(2)** Dekan nemôže uložiť prísnejšie disciplinárne opatrenie, než navrhla disciplinárna komisia, môže však uložiť miernejšie disciplinárne opatrenie alebo rozhodnúť o upustení od uloženia disciplinárneho opatrenia podľa odseku 10.

**(10)** Ak ide o menej závažný priestupok a možno predpokladať, že samotné prerokovanie priestupku disciplinárnou komisiou povedie k náprave, dekan môže rozhodnutím upustiť od uloženia disciplinárneho opatrenia. Ustanovenia tohto článku sa v takomto prípade použijú primerane.

**7. Čl. 4 Disciplinárne opatrenie**

**(6)** Pri ukladaní disciplinárneho opatrenia podmienečné vylúčenie zo štúdia sa v rozhodnutí stanoví doba a podmienky, pri dodržaní ktorých bude podmienečné vylúčenie zo štúdia zrušené. Prihliada sa pritom k závažnosti disciplinárneho priestupku. Dĺžka podmienečného odkladu vylúčenia zo štúdia je najmenej šesť mesiacov a najviac jeden rok (ďalej len „skúšobná doba“). Skúšobná doba začína plynúť dňom nasledujúcim po dni nadobudnutia právoplatnosti rozhodnutia o uložení disciplinárneho opatrenia.

Thx!